Suresh 247 Views
 
సిడ్నీ: తన దూకుడుకు గురించి కీలక విషయాన్ని భారత టెస్ట్‌ కెప్టెన్‌ విరాట్‌ కోహ్లీ బహిర్గతం పర్చాడు.కాగా అదేంటంటే దూకుడుగా ఉండటమన్నది తన రక్తంలోనే ఉందని పేర్కొన్నాడు ఈ స్టార్‌ బ్యాట్స్‌మెన్‌.తన కుటుంబం నుంచే ఈ దూకుడును నేర్చుకున్నట్లు వెల్లడించాడు.మా నాన్నది సింహరాశి,అన్నింటికీ పోట్లాడేవాడు,తన మీద తనకు నమ్మకం ఎక్కువ,అలా మా కుటుంభం నుంచి నాకు కొంచెం దూకుడు అలవడిందంటూ పైగా నేను పెరిగింది ఢిల్లీలో ఈ వ్యవస్థలో నెగ్గుకు రావాలంటే పోరాడాల్సిందే.అలా పోరాడినపుడు మనం మానసికంగా బలవంతులమవుతాం అని కోహ్లీ వివరించాడు.అంతేగాక మన చుట్టూ ఏం జరుగుతుందో అని ఎక్కువ ఆలోచించకుండా మన పని మీద మనం దృష్టిపెట్టాలి.అంతర్జాతీయ క్రికెట్‌లోకి అడుగుపెట్టినపుడు కేవలం 11 మందిలో ఒకడిగా ఉండాలనుకోలేదు,ప్రత్యర్థి జట్టంతా ముందు నా వికెట్‌ తీయాలని కోరుకోవాలనుకున్నా అని విరాట్‌ కోహ్లీ పేర్కొన్నాడు.అంతర్జాతీయ క్రికెట్‌లో మెరుగుపడటానికి తనకు సచిన్‌ స్పూర్తి నిచ్చాడని,అతను భారత జట్టు తరపున చేసిందంతా తానూ చేయాలనుకున్నానని కోహ్లీ పేర్కొన్నాడు.నా బ్యాటింగ్‌లో లోపాలుంటే సచిన్‌ నేరుగా వచ్చి వాటిని సర్దుకోమని చెప్పేవాడు,అతని స్థాయి ఆటగాడు ఇలా ఒక జూనియర్‌ దగ్గరకు వచ్చి పదే పదే వచ్చి చెప్పడం అరుదు,ఆ ప్రోత్సాహమే నాలో ఆత్మవిశ్వాసాన్ని నింపింది అని కోహ్లీ వెల్లడించాడు.